Document ID: /roh_data/filtered/fineweb-2-filterrobots_roh.jsonl.gz/32084

Gia il glindesdi haja la polizia arrestà 4 suspectads en differents lieus en la Frantscha, ha il minister da l'intern Bernard Cazeneuve ditg questa saira a Paris. Las persunas sajan tranter 16 e 23 onns, ed ina dad ellas saja in anteriur schuldà da la marina.
Vinavant ha il minister da l'intern ditg, che las autoritads avevan gia enconuschientscha da l'instigader principal, pervi da sias activitads en las raits socialas da l'internet. L'um duai avair gì l'intenziun da viagiar en la Siria.
RR Novitads 23:00